CELEX: 52012DP0358
Language: sl
Date: 2012-10-23 00:00:00
Title: Zahteva za odvzem imunitete Martinu Ehrenhauserju Sklep Evropskega parlamenta z dne 23. oktobra 2012 o zahtevi za odvzem imunitete Martinu Ehrenhauserju (2012/2152(IMM))

7.3.2014   
            
            
               SL
            
            
               Uradni list Evropske unije
            
            
               CE 68/61
            
         Torek, 23. oktober 2012Zahteva za odvzem imunitete Martinu Ehrenhauserju
   P7_TA(2012)0358
   Sklep Evropskega parlamenta z dne 23. oktobra 2012 o zahtevi za odvzem imunitete Martinu Ehrenhauserju (2012/2152(IMM))
   2014/C 68 E/08
   
      Evropski parlament,
   
               —
            
            
               ob upoštevanju zahteve dunajskega državnega tožilstva za odvzem imunitete Martinu Ehrenhauserju v zvezi s preiskavo, ki je bila posredovana 21. marca 2012 in predstavljena na plenarnem zasedanju 2. julija 2012,
            
         
               —
            
            
               po zagovoru Martina Ehrenhauserja v skladu s členom 7(3) Poslovnika,
            
         
               —
            
            
               ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju člena 57 avstrijskega Bundesverfassungsgesetz (zvezni ustavni zakon),
            
         
               —
            
            
               ob upoštevanju sodb Sodišča Evropske unije z 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0332/2012),
            
         
               A.
            
            
               ker je dunajsko državno tožilstvo zahtevalo odvzem imunitete Martinu Ehrenhauserju, poslancu Evropskega parlamenta, da bi avstrijskim oblastem omogočila preiskavo in kazenski pregon zoper Martina Ehrenhauserja;
            
         
               B.
            
            
               ker se odvzem imunitete Martinu Ehrenhauserju nanaša na domnevne prestopke v zvezi s protizakonitim dostopom do računalniškega sistema po členu 118a avstrijskega kazenskega zakonika (StGB), kršitvijo zaupnosti telekomunikacij po členu 119 kazenskega zakonika, nezakonito pridobitvijo podatkov po členu 119a kazenskega zakonika in sumom zlorabe zvočnega posnetka ali snemalne opreme po členu 120(2) kazenskega zakonika ter kršitvijo člena 51 zakona o varstvu podatkov iz leta 2000;
            
         
               C.
            
            
               ker imajo poslanci Evropskega parlamenta v skladu s členom 9 Protokola o privilegijih in imunitetah Evropske unije na ozemlju svoje države imuniteto, priznano članom parlamenta te države;
            
         
               D.
            
            
               ker člen 57(2) avstrijske ustave določa, da je lahko poslancu državnega zbora zaradi kazenskega postopka – razen v primeru zalotitve pri storitvi kaznivega dejanja – odvzeta prostost le s soglasjem državnega zbora, to soglasje pa je potrebno tudi za hišne preiskave pri članih državnega zbora; ker nadalje člen 57(3) avstrijske ustave določa, da se lahko brez soglasja državnega zbora poslanca državnega zbora preganja po uradni dolžnosti zaradi kaznivega dejanja le takrat, kadar to kaznivo dejanje očitno ni povezano s političnimi dejavnostmi zadevnega poslanca, ter da mora zadevni organ pridobiti sklep državnega zbora o obstoju takšne povezave, če to zahteva zadevni poslanec ali tretjina članov stalnega odbora, pristojnega za te zadeve;
            
         
               E.
            
            
               ker je torej treba Martinu Ehrenhauserju odvzeti imuniteto, da se bo lahko nadaljevala preiskava proti njemu;
            
         
               F.
            
            
               ker je Martin Ehrenhauser na zaslišanju pri Odboru za pravne zadeve Evropskega parlamenta izrazil mnenje, da bi mu bilo treba odvzeti imuniteto;
            
         
               G.
            
            
               ker je Sodišče Evropske unije odločilo, da "čeprav so bili privilegiji in imunitete dodeljeni izključno v interesu Skupnosti, pa ostaja dejstvo, da so bili izrecno dodeljeni uradnikom in drugim uslužbencem institucij Skupnosti ter poslancem Parlamenta" ter da "protokol ustvarja subjektivno pravico v korist določenih oseb" (2);
            
         
               H.
            
            
               ker člen 9 Protokola o privilegijih in imunitetah Evropske unije in člen 57 avstrijske ustave ne izključujeta odvzema imunitete Martinu Ehrenhauserju;
            
         
               1.
            
            
               sklene odvzeti imuniteto Martinu Ehrenhauserju;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Avstrije in Martinu Ehrenhauserju.
            
         
      (1)  Zadeva 101/63, Wagner/Fohrmann in Krier [1964] ZOdl. 195; Zadeva 149/85, Wybot/Faure in drugi [1986] ZOdl. 2391; Zadeva T-345/05 Mote/Parlament [2008] ZOdl. II-2849; povezani zadevi C-200/07 in C-201/07 Marra/De Gregorio in Clemente [2008] ZOdl. I-7929; zadeva T-42/06 Gollnisch/ Parlament [2010] ZOdl. II-01135 in zadeva C-163/10 Patriciello (še ni objavljena v Zbirki odločb).
   
      (2)  Zadeva T-345/05 Mote/Parlament [2008] ZOdl. II-2849, odstavek 28.